LUCIUS JUNIUS MODERATUS COLUMELLA 



cicercula itemque pratense faenum. Minus com- 

 mode tuemur armenta ^ paleis, quae ubique et qui- 

 busdam regionibus solae praesidio sunt. Eae ^ pro- 

 bantur maxime ex milio, tum ex hordeo, mox etiam ex 

 tritico. Sed iumentis iusta operum reddentibus 

 hordeum praeter has praebetur. 



Bubus autem pro temporibus anni pabula dis- 

 pensantur. lanuario mense singulis fresi et aqua 

 macerati ervi quaternos sextarios mixtos paleis dare 

 convenit, vel lupini macerati modios, vel cicerculae 

 maceratae semodios, et super haec afFatim paleas.^ 

 Licet etiam, si est leguminum inopia, et eluta et 

 siccata vinacia, quae de lora eximuntur, cum paleis 

 miscere. Nee dubium quin ea longe melius cum suis 

 foUiculis, ante quam eluantur, praeberi possint. 

 Nam et cibi et vini vires habent, nitidumque et hilare 

 et corpulentum pecus faciunt. Si grano abstinemus, 

 frondis aridae corbis pabulatorius * modiorum viginti 

 sufficit, vel faeni pondo triginta, vel sine modo viridis 

 laurea et ilignea frondes. Et his, si regionis vis ^ per- 

 mittit, glans adicitur : quae nisi ad satietatem detur, 

 scabiem parit. Potest etiam si proventus ^ vilita- 

 tem' facit, semodius fabae fresae praeberi. Mense 

 Februario plerumque eadem sunt cibaria. Martio et 

 Aprili debet ad faeni pondus adici, qua terra pro- 

 scinditur : sat autem erit pondo quadragena singulis 

 dari. Ab idibus tamen mensis Aprilis usque in idus 



^ armenta S : armento AB. 



^ eae S : ea AR. 



^ paleas S : paleis AR. 



* pabulatoribus SAR. 



* vis om. SAR. 



* proventus S : pro ventu A. 

 ' vilitatem R : vilitem SA. 



